da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da da de da de en en sv da da en da da pt da pt pt la en hu da da de da da da sv da da da da fr da da da sv sv da da da da da da da da da da da da da da da da da da tr da da da da da da da da da da da da da da da da da da da da da en da da da da en da da en da da da da da da da da da da sv da da da da da en da da da da en da da da da da en da da da da da da da da da da da da da da da en nb da nl da da it da da da da da da da da sv sv it ca de da da es de da da da da sv pl it en da de ca it en da en es it en da en ru it en da en en it en da de fi it en da en ru it en da de de it en da en da it en da en ru it en da de nl it en da en it it en da en ru it en da en fi it en da de en it en da en zh da da da en en en da pt da pt es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Depo-Medrol®? - Find information på Medicin.dk
Depo-Medrol® bruges til behandling af
Depo-Medrol® anvendes fortrinsvis som lokalbehandling i seneskeder ved seneskedebetændelse (fx tennisalbue) eller i led ved fx slidgigt eller leddegigt.
Anvendes desuden ved en række andre gigtsygdomme og ved visse allergiske tilstande.
Findes som injektionsvæske, der indsprøjtes i en muskel eller et led.
Dosis er individuel og afhænger af sygdommens art og sværhedsgrad.
Når binyrebarkhormon anvendes som erstatning for den manglende normale produktion af binyrebarkhormon, til behandling af anafylaktisk chok eller til kortvarig behandling af alvorlige astmatilfælde, optræder bivirkninger sjældent.
Højst 10 ud af 100 personer får bivirkningen.
Cushings syndrom - fysiske og psykiske ændringer pga. højt niveau af binyrebarkhormon, Dårligt fungerende binyrebark, For lidt kalium i blodet.
Småblødninger i hud og slimhinder, Acne, Tynd hud.
Forhøjet blodtryk, Væskeophobning i fx arme og ben, Væskeophobning i kroppen.
Hjerterytmeforstyrrelser, Hjertesvigt  (ved eksisterende hjertesygdom).
Forhøjet tryk i øjet, Grøn stær, Sløret syn, Stressøje, Udstående øjne.
Betændelse i bugspytkirtlen*, Blødning i mave-tarmkanalen, Bughindebetændelse, Forværret mavesår, Hul på tarmen, Spiserørskatar.
Allergisk hævelse i ansigtet samt mundhulen og strubehovedet, Nedsatte symptomer ved infektioner.
Forhøjet urinstof i blodet, Leverpåvirkning.
Diabetes, For meget syre i blodet, Nedsat følsomhed over for glucose, Unormal aflejring af fedt omkring rygmarven, Ændringer i blodets fedtindhold, Øget appetit.
Henfald af musklerne, Kramper, Ledproblemer, Nedbrydning af knoglevæv.
Hukommelsesbesvær, Øget tryk i hjernen**.
Angst, Depression, Forvirring, Humørsvingninger, Personlighedsændringer, Problemer med tankevirksomhed og hukommelse, Psykoser, Irritabilitet, Søvnløshed.
* Er set ved brug af høje doser til børn.
** Risikoen er størst ved længerevarende behandling af børn og ses ved ændringer i dosis, evt. i forbindelse med aftrapning af behandlingen.
Der er bl.a. set nedsat følsomhed over for glucose, frembrud af latent diabetes og forværring af eksisterende diabetes.
Psykiske forstyrrelser som eufori, depression, psykoser, søvnforstyrrelser og personlighedsforstyrrelser kan forekomme under behandlingen.
Ved langtidsbrug af høje doser binyrebarkhormoner kan der forekomme unormal aflejring af fedt omkring rygmarven (epidural lipomatose).
Symptomer som kvalme, opkastning, træthed, muskelsmerter, ledsmerter og feber samt nedsat funktion af binyrebarken kan ses, hvis man pludseligt stopper en længerevarende behandling.
Stressøje (sløret syn pga. væskeansamling bag nethinden) er set ved behandling med binyrebarkhormoner.
Læs generelt om bivirkninger
Hvis man har en infektion og ikke samtidig anvender et middel, som dræber de virus, bakterier eller svampe, som er årsag til infektionen bør midlet ikke anvendes.
Der er visse typer vacciner, man ikke bør få, hvis man har fået nedsat kroppens immunforsvar af behandlingen.
Ved såkaldt substitutionsterapi, hvor behandlingen erstatter ens naturlige produktion af binyrebarkhormon, er der ikke særlige advarsler bortset fra, at man skal øge dosis i tilfælde af akut sygdom eller stress (fx kirurgiske indgreb, ulykkestilfælde eller pludselig feber).
Hvis midlet anvendes til lokal behandling, vil man kun sjældent se påvirkning i resten af kroppen.
Binyrebarkhormon dæmper de sædvanlige symptomer på infektion (fx feber) samtidig med, at modtageligheden for infektioner øges. Man skal derfor være opmærksom på risikoen for at overse en infektion.
Kroppens immunforsvar nedsættes og i tilfælde af infektioner skal man være særlig påpasselig med antibiotikabehandling.
Forsigtighed ved tuberkulose - hvis man har tuberkulose, som ikke er i udbrud, og skal behandles med binyrebarkhormon i længere tid, bør man samtidig få forebyggende behandling mod tuberkulose.
Ved binyrebarkhormonbehandling, der påvirker hele kroppen, skal man være opmærksom på, at indtage tilstrækkeligt calcium og vitamin D - specielt hvis man har øget risiko for knogleskørhed. Man bør desuden have knoglernes mineraltæthed målt.
Man bør om muligt undgå behandling med binyrebarkhormoner, hvis man har kramper.
Blodpropper er forekommet ved behandling med binyrebarkhormon. Midlet skal bruges med forsigtighed, hvis man har tendens til at danne blodpropper.
Binyrebarkhormoner skal anvendes med forsigtighed, hvis man lider af:
Myasthenia gravis (sjælden muskelsygdom)
Svulst i binyremarven (fæokromocytom).
Anvendes med forsigtighed til ældre (bl.a. risiko for forhøjet blodtryk).
Pga. mulig risiko for skade på hjertemusklen, skal binyrebarkhormoner anvendes med forsigtighed, hvis man for nyligt har haft en blodprop i hjertet.
Der er risiko for at udvikle diabetes under behandlingen - specielt hvis man har øget risiko for diabetes. Hvis man allerede lider af diabetes, kan det være nødvendigt at øge diabetesbehandlingen.
Hvis man har nedsat funktion af skjoldbruskkirtlen eller skrumpelever øges virkningerne af binyrebarkhormoner.
Børn. Midlet må kun anvendes til børn i meget specielle tilfælde. Ved længerevarende behandling af børn, skal hjertefunktion, vækst og udvikling følges.
Hvis en længerevarende behandling pludseligt stoppes, er der risiko for at kroppen ikke selv kan producere tilstrækkeligt binyrebarkhormon, hvilket kan medføre en række bivirkninger. Dosis skal derfor nedtrappes langsomt, hvis man har været i behandling gennem længere tid.
Det er forekommet, at kroppen ikke har kunnet produceres tilstrækkeligt binyrebarkhormon i flere år efter, at behandlingen er stoppet.
Ved pludseligt ophør af behandlingen kan der forekomme nogle bivirkninger, som ikke skyldes mangel på binyrebarkhormon (fx træthed, muskel- og ledsmerter samt feber).
Under længerevarende behandling med binyrebarkhormon undertrykkes binyrebarkens normale funktion. Dette kan medføre, at binyrebarken ikke længere reagerer på stress-situationer (fx kirurgiske indgreb, ulykkestilfælde eller pludselig feber), hvor binyrebarken under normale omstændigheder vil øge produktionen af binyrebarkhormon. Det kan derfor være nødvendigt at tilføre yderligere binyrebarkhormon i disse situationer.
Det vigtigt, at man altid har oplysninger på sig om, at man er eller for nylig har været i langvarig behandling med binyrebarkhormoner.
Brug af anden medicin
Det er vigtigt at informere lægen om alle de lægemidler, du tager.
De følgende oplysninger gælder kun, hvis du er i længerevarende behandling med Depo-Medrol® og får indsprøjtningerne i en muskel. Hvis indsprøjtningen i stedet gives som lokalbehandling af et led, er oplysningerne uden praktisk betydning.
En række midler kan enten øge eller nedsætte virkningen af Depo-Medrol®:
Blandt de midler, der kan øge virkningen er: erythromycin (antibiotikum), itraconazol (svampemiddel) samt midler indeholdende østrogener - fx svangerskabsforebyggende midler med hormoner (bl.a. p-piller).
Blandt de midler, der kan nedsætte virkningen er: visse midler mod epilepsi (phenytoin og phenobarbital) og rifampicin (tuberkulosemiddel).
Depo-Medrol® kan nedsætte virkningen af midler mod diabetes og somatropin (væksthormon) samt påvirke virkningen af ciclosporin (middel ved organtransplantation) og proteasehæmmere (midler mod HIV).
Der er set påvirkning af effekten af blodfortyndende midler.
Virkningen af visse midler (kolinesterasehæmmere), som bruges ved muskelsygdommen myastenia gravis, kan svækkes af binyrebarkhormon.
Depo-Medrol® nedsætter kroppens optagelse af calcium.
Samtidig behandling med vanddrivende midler (thiazider og slyngediuretika), amphotericin B (middel mod svamp) eller beta2-agonister (midler mod astma og KOL) kan øge risikoen for kaliummangel.
Ved samtidig behandling med NSAID (midler mod gigt og smerter) er der øget risiko for mavesår.
Hvis kroppens immunforsvar er nedsat af behandlingen, er der visse typer vacciner, man ikke må få (vacciner, der indeholder levende mikroorganismer).
Muskelbivirkninger er set ved kombination med visse andre midler - bl.a. nogle muskelafslappende midler, der anvendes i forbindelse med narkose.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Må ikke tappes. 7 døgns karantæne.
Læs mere om bloddonorer og medicin
Anvendelse medfører diskvalifikation af den sportsudøvende.
Læs mere om doping
Virker ved at hæmme de vævsreaktioner, som fx ses ved overfølsomhed og ved bindevævs- og gigtsygdomme.
Halveringstiden I blodet (T½) er 3-4 timer.
Injektionsvæske, suspension. 1 ml indeholder 40 mg methylprednisolon som acetat.
Myristyl-&gamma-picolinchlorid : injektionsvæske, susp. 40 mg/ml
Macrogoler : injektionsvæske, susp. 40 mg/ml
Natriumchlorid : injektionsvæske, susp. 40 mg/ml
Sterilt vand : injektionsvæske, susp. 40 mg/ml
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
injektionsvæske, susp. 40 mg/ml
1 htgl. a 1 ml
injektionsvæske, susp. 40 mg/ml  (2care4)
injektionsvæske, susp. 40 mg/ml  (Paranova Danmark)
injektionsvæske, susp. 40 mg/ml
injektionsvæske, susp. 40 mg/ml
1 htgl. a 2 ml
injektionsvæske, susp. 40 mg/ml  (2care4)
injektionsvæske, susp. 40 mg/ml
1 htgl. a 5 ml
injektionsvæske, susp. 40 mg/ml  (2care4)
injektionsvæske, susp. 40 mg/ml  (2care4)
24 x 1 ml
injektionsvæske, susp. 40 mg/ml
25 htgl. a 1 ml
injektionsvæske, susp. 40 mg/ml  (Orifarm)
25 x 1 ml
injektionsvæske, susp. 40 mg/ml  (Paranova Danmark)
25 x 1 ml
injektionsvæske, susp. 40 mg/ml  (2care4)
24 x 2 ml
injektionsvæske, susp. 40 mg/ml
25 htgl. a 2 ml
injektionsvæske, susp. 40 mg/ml  (Paranova Danmark)
25 x 2 ml
Læs mere om tilskud
Læs mere om udlevering
Information til sundhedsfaglige om
27.08.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø